Anne Aare

Anne Aare (sündinud 1942 Tallinnas) on eesti kunstnik ja pedagoog. 

Kunstnikuna on ta nii tekstiilikunstnik kui ka illustraator, viimasel ajal tegeleb arvutigraafikaga, on õpetajana korraldanud siidimaali töötubasid. 

 Haridus 
Ta on lõpetanud Tallinna 20. Keskkooli (1961), Tartu Kunstikooli dekoraatori erialal (1965) ja Eesti Riikliku Kunstiinstituudi, tekstiili erialal (1971)Eesti Riikliku Kunstiinstituudi tekstiili eriala vilistlased

Töö
Ta on töötanud ajakirjade Pioneer ja Täheke tehnilise toimetaja ja illustraatorina, ajakirja Täheke kunstilise toimetaja ja ajakirja Eesti Naine käsitöötoimetajana. Ta on olnud ka ajakirja Eesti Naine lisa käsitööajakirja Sirje koostaja ja toimetaja.

Aastatel 1997–2013 töötas ta Astangu Kutserehabilitatsiooni Keskuse käsitöö ja kunsti õppesuuna kutseõpetajana.

 Looming 
 Illustratsioone 
 Phyllis A. Whitney ulmejutule "Hõbekuul" ajakirjas Mardus, 1991, nr 2.
 "Tiksuv kärnkonn: haldjajutte ja tondilugusid Briti saartelt", Tallinn 1992, tõlkinud Martin Kirk
 Illustratsioonid ajakirjadele Pioneer, Täheke, Eesti Naine
 Postkaardid

 Looming tekstiilikunstnikuna ja näitused 

 Maalitud kardinad kohvikule "Harju" (ARS, autoritiraaž 1971)
 Maalitud pannoolaadsed kardinad kohvik-restoranile "Szolnok" (ARS, autoritiraaž 1978)
 Maalitud kardinad ja väike pannoo restoranile "Kännu kukk" (ARS, autoritiraaž 1979)
 Lastekohviku Vigri neljad erinevad pannoolaadsed kardinad (ARS, autoritiraaž 1980, 1983, 1986, 1989)
 Restoran-kohviku Rae maalitud kardinad (ARS, autoritiraaž 1985)
 maalitud pannoolaadsed kardinad Noorte Meremeeste Klubile, (hilisem Inetu Pardipoeg) (ARS, autoritiraaž 1987)
 Maalitud kardinad Mistra sööklale, 1981
 Maalitud kardinad Haljasalade Trustile, 1982
 Maalitud rätte, kuponge ARSi autoritiraažina, kardinaid ja muud eratellimusena. (1972 kardinad prof. Veidermaa elamule, Prokuratuuri kohviku kardinad I 1973, II 1974)

 Koos Sirje Kuuskmanniga ühisnäitus "Põhjamaine" (siidimaal, keraamika) Kullo Lastegalerii, 2011
 Arvutigraafika ja siidimaali näitus "Naised". Kullo Lastegalerii, 2012
 Näitus "Siidimaal interjööris" (kardinate kavandid, maalitud kupongid) Kullo Lastegalerii 2012
 Siidimaali näitus "Aastaajad" Astangu Kutserehabilitatsiooni Keskuses 2013
 Koos keraamik Sirje Kuuskmanniga näitus "Varjus ja valguses" (arvutigraafika, keraamika) Tallinna Keskraamatukogus 2014
 Koos keraamik Sirje Kuuskmanniga näitus (arvutigraafika, keraamika) Tallinna Keskraamatukogus 2015
 Arvutigraafika näitus Pärnu Keskraamatukogu I korruse galeriis202
 Osalemine Pärnu kunsti aastanäitusel, arvutigraafika

 Viited 

 Välislingid 
 Anne Aare. Astangu.ee
 Maret Priske. "Ikka peab olema kindel, et ilusam lend on veel ees...", Sinuga, 2002, nr 3 (arhiivitud)

Kategooria:Eesti õpetajad
Kategooria:Eesti tekstiilikunstnikud
Kategooria:Sündinud 1942